Boku no Hero Academia

An manga na My Hero Academia nagin sarong prangkisa sa media, na nagin inspirasyon kan mga spin-off manga, arog kan My Hero Academia: Smash!!, My Hero Academia: Vigilantes, asin My Hero Academia: Team-Up Missions. Naglunsad man ini nin mga light novel, mga dula sa entablado, asin manlaen-laen na klase nin merkansiya asin media, kaiba an kadakol na mga video game. Ini man pig-adaptar bilang anime TV series kan Bones . An enot na season ipinaluwas sa Japan poon Abril sagkod Hunyo 2016, sinundan ini kan ikaduwang season poon Abril sagkod Setyembre 2017, dangan an ikatolong season poon Abril sagkod Setyembre 2018, an ikaapat na season poon Oktubre 2019 sagkod Abril 2020, an ikalimang season poon Marso sagkod Setyembre 2021, an ikaanom na season poon Oktubre 2020 sagkod Marso 2016 sagkod ikapitong season poon Mayo Oktubre 2024, asin sarong maabot na ikawalo asin huring season na nakatalaan na i-premiere sa Oktubre 2025. Nagkaigwa man ini nin apat na animated na pelikula na may titulong My Hero Academia: Two Heroes, My Hero Academia: Heroes Rising, My Hero Academia: World Heroes' Mission, asin My Hero Academia: You Next, asin sampulong orihinal na animasyon (OVAs). Sarong live-action na pelikula kan Legendary Entertainment an piggigibo pa.

An My Hero Academia nagin matrayumpo sa komersyal na nagluwas sa listahan kan mga best-seller kan The New York Times nin nagkapirang beses. Kan Abril 2024, an manga igwa nin labing 100 milyones na kopya an nasa sirkulasyon, kaiba an mga spin-off-na nagpapahiling na ini sarong sa pinakamabentang serye nin manga sa kasaysayan. Positibo man an reaksyion kan mga kritiko. Inomaw ninda an arte, mga karakter, istorya, mga aksiyon na eksena, asin mga pagsambit sa kulturang pop sa mga komiks nin superhero sa Solnopan. An anime series nakaresibe pa nin dugang sa pag-omawpasa sa animasyon, musika, ritmo, mga pagkasunod-sunod nin aksyon, asin mga pagganap nin boses sa parehong Hapon asin Ingles. Nanggana ini nin mga nagkapirang premyo, kabali an Sugoi Japan Award asin Harvey Award para sa Pinakamarahay na Manga, asin pigkokonsiderar na saro sa pinakamarahay na manga  kan  dekada 2010. An anime nakaresibe man nin kadakol na mga premyo asin pigkokonsiderar man na saro sa pinakamarahay na manga sa parehong taon.